
Az idegennyelv-tanulás sikerességének útjai

A szerző kutatása során arra a kérdésre keresi a választ, hogyan lehetne hatékonyabbá tenni az idegennyelv tanítását intézményi keretek közt. Számos javaslatot kap az olvasó arra, hogyan lehetne megszerettetni a gyermekekkel a németórát.
A szerző olyan módszereket és taneszközöket dolgozott ki, amelyeket egyszerűen, gazdaságosan meg lehet valósítani a mindennapi oktatásban. Fontosnak tartja, hogy az iskolai tanórákon kívül is találjunk alkalmat az idegen nyelvek használatára.
Kidolgozott egy olyan, általa készített társasjátékot, amely Magyarországon bármely iskolában alkalmazható, másik idegen nyelvre is adaptálható, megkönnyítve ezzel a tanítók-tanárok munkáját. A dolgozat utolsó harmada bemutatja a nyári szünetben rejlő lehetőségeket, német nyelvi táborok tapasztalatait, a szervezés technikai fogásait, kivitelezését. 



